
**Oblikovanje teksta**

-izgled **označenog** teksta možemo **promijeniti** naredbama iz grupe naredbi **Font** (kartica **Polazno**)

-**ikonama** iz te grupe možemo mijenjati:

* **pismo** (**font**) kojemu su pridružena **svojstva**:
* **vrsta**

-na raspolaganju nam je **puno** fontova, a **najčešće** koristimo **Arial**, **Verdanu** ili **Times New Roman**

-neki fontovi (npr. ukrasni) **ne** podržavaju sva **naša** slova (npr. nema slova Š)

-font **brže** možemo izabrati tako da u polje za **izbor** fonta utipkamo **prvo** slovo naziva (npr. V za font Verdana)

* **veličina**

-veličina fonta izražava se **točkama**, a **standardne** su **11** ili **12**, a **14** ili**16** za **naslove** ili **podnaslove**

-ako trebamo neku **veličinu** fonta koji **nije** na popisu (8 do 72), u **polje** za veličinu upišemo **željenu** vrijednost (npr. 2 za jako sitna slova, a 1200 za jako velika koja samo dijelom stanu na stranicu)

* **stil** (običan, *kurziv*, **podebljano**, ***podebljano kurziv***)


-stilom **naglašavamo** neki sadržaj (npr. engleski naziv su *nagnuti* i sl.)

-**uključujemo** i **isključujemo** ih klikom na njihove **ikone** (t**amnija** ikona znači da je taj stil **aktivan**)

-ikona sa slovom **B** je za **podebljanje**, a sa slovom ***I*** za **nagibanje** teksta (**kurziv**)

* **boja**

-boja fonta nam služi za dodatno **razdvajanje** i **naglašavanje** sadržaja (npr. crvenim slovima obojimo bitno u tekstu)

-klikom na crnu **strelicu** kraj ikone mijenjamo **boju**, a na **simbol** sa slovom **A** koristimo **zadnju** odabranu boju

* **podcrtavanje**:

-ovo je još jedna metoda **naglašavanja** sadržaja teksta

-pokrećemo je klikom na **ikonu** sa slovom **U** (koristi se **zadnja** vrsta podcrtavanja) ili na crnu **strelicu** pokraj slova U (biramo **vrstu** crte ili je **brišemo**, a možemo odabrati i **boju** podcrtavanja)

-birati možemo:

* **vrstu** crte (npr. isprekidanu)
* **boju** (npr. plavu**)**
* **precrtano**

-tekst možemo **prekrižiti istom** bojom kao što je **tekst**

-precrtavanjem se **naglašava** da je nešto **krivo**, **zabranjeno** i sl. (npr. u uputama za peglu prekriženo je da je ne koristimo ako je ~~kabel oštećen~~)

-ovu naredbu **uključujemo** i **isključujemo** klikom na simbom **~~abc~~** (kada je **tamnije** boje, onda je **aktiviran**)

* **eksponent**

-time dobivamo pisanje **smanjenih** znakova koji su malo **podignuti** u odnosu na ostatak teksta

-ovu naredbu **uključujemo** i **isključujemo** klikom na simbom **x2** (kada je **tamnije** boje, onda je **aktiviran**)

-služi nam za pisanje **matematičkih** i sličnih **formula** (npr. y=3x2-1)

-najbolje je tekst najprije napisati **bez** te naredbe (**normalno**), onda **označiti** sve što treba biti **eksponent** (**miš** + tipka **Ctrl**) i onda odabrati tu **naredbu**

**indeks**

-time dobivamo pisanje **smanjenih** znakova koji su malo **spušteni** u odnosu na ostatak teksta

-ovu naredbu **uključujemo** i **isključujemo** klikom na simbom **x2** (kada je **tamnije** boje, onda je **aktiviran**)


-služi nam za pisanje **kemijskih** i sličnih **formula** (npr. H2SO4)

-najbolje je tekst najprije napisati **bez** te naredbe (**normalno**), onda **označiti** sve što treba biti **indeks** (**miš** + tipka **Ctrl**) i onda odabrati tu **naredbu**

* tekstne **efekte**

-za **ljepši** izgled teksta koristimo neke **gotove** efekte (ikona sa slovom **A** za **zadnji** korišteni), a klikom na crnu **strelicu** pokraj njega možemo dodatno **podešavati** neke efekte (npr. dodati sjenu)

* promjene **velika/mala** slova

-kada trebamo **promijeniti veći** dio teksta, možemo ovom naredbom promijeniti da li su slova **velika** ili **mala**

-na raspolaganju je **više** vrsta **promjena** slova (npr. sve pisano velikim slovima)

-**uobičajeno** koristimo mogućnost **Prvo slovo rečenice veliko**

-tu može doći do **problema** ako postoje **redni** brojevi ili **skraćenice** s točkom (npr. 11., sl.) jer Word iza njih stavlja **veliko** slovo smatrajući ih **krajem** rečenice

-takve **pogreške** moramo naknadno **ručno** ispraviti

* **isticanje** teksta (**marker**)

-ova naredba nam je **zamjena** za običan **marker** kojim **naglašavamo** bitne dijelove teksta

-kada je tekst **označen** možemo:

* koristiti **zadnji** odabrani marker (klik na simbol **ab**)
* odabrati **novi** marker klikom na crnu **strelicu** pokraj simbola (**donji** dio simbola podcrta se odabranom **bojom** markera)

-ako tekst **nije označen** tada klikom na ikonu pokrećemo takozvani **flomasterski** način rada markera (ikona **potamni**)

-tu se uz **kursor** pojavljuje simbol **flomastera**, a svaki **označeni** tekst se **markira zadnje** korištenom bojom

-ovaj način markiranja **napuštamo** ponovnim **klikom** na simbol markera

-**nakon markiranja** tekst više **nije označen** pa ga je najbolje koristiti kao **zadnju** naredbu


-kod izbora **boja markera** moramo paziti na **dobar odnos** njegove **boje** i boje **fonta** (dobar **kontrast**)

-uz **dobar** kontrast (**tamna** slova na **svijetlom** markeru ili **obrnuto**) **olakšano** je **čitanje** sadržaja, a uz **loš** kontrast (**tamna** slova na **tamnom** markeru ili **svijetla** na **svijetlom** markeru) to je **otežano**

* **čišćenje** oblikovanja

-kada nam **dosade oblikovanja** teksta ili **ubacujemo** sadržaj iz nekog **drugog izvora** (npr. s web stranica), **sva oblikovanja** (osim **markera**) i **objekte** (npr. slike i linkove) možemo **maknuti** klikom na **simbol** ove naredbe (nalik na **gumicu**)

**Oblikovanje odlomaka**

-oblikovanje **odlomka** uključuje izbor:

* **poravnanja** (engl. *alignment*):
  + **lijevo**

-prepoznajemo ga po tome što je tekst **poravnan** s l**ijeve** strane, ali **nije** s **desne**

-koristimo ga kod **nabrajanja** ili kada **ne** koristimo **normalno** pisane rečenice (npr. u ovim uputama)

-može poslužiti i kada u **tablicama** imamo sadržaj u **uskim stupcima**

* + **desno**

-prepoznajemo ga po tome što je tekst **poravnan** s **desne** strane, ali **nije** s **lijeve**

-koristimo ga **vrlo rijetko** (npr. kod **potpisivanja** na kraju **pisma**, za pisanje **jednako oblikovanih brojeva** poput onih na **računima** u trgovinama, u **tablicama**)

* + **sredina**

-ovdje je tekst **jednako udaljen** od **sredine** stranice, a **nije poravnan** niti s jedne strane


-upotrebljavamo ga za **naslove**, **podnaslove** i za **nazive stupaca** u **tablicama**

* + **obostrano**

-ovdje je tekst **poravnan** s **obje** strane pa **lijepo** izgleda

-koristimo ga kod pisanja **punih rečenica** na **normalan** način (npr. kao u knjigama, zadaćnicama)

-**poravnanje** s obje strane postiže se **promjenom** veličine **razmaka** u **retku** pa je poželjno **uključiti** automatsko **rastavljanje** riječi

-inače se može dogoditi da kada su na **kraju retka** jako **duge** riječi, **razmaci** u **susjednim** recima budu jako **različiti**, a to **nije** lijepo, **niti** poželjno


* **proreda** (engl. *line spacing*)

-proredom određujemo koliko su **razmaknuti reci unutar** odlomka

-klikom na **simbol** za promjenu biramo **zadnje** korišteni, a crnom **strelicom** biramo **novi** iznos razmaka

-**početni** iznos proreda je **1,0**, ali možemo koristiti i **1,15**

-za **isticanje** možemo prored povećati na **1,5**, dok se ostali proredi uobičajeno **ne koriste** (osim npr. za **slabovidne** osobe i sl.), posebno ne u **službenoj** komunikaciji (npr. može se tumačiti **nepristojnim**)

* **razmaka odlomaka** (engl. *paragraph spacing*)

-poput razmaka u odlomku, možemo podesiti i **međusobni razmak odlomaka dodavanjem** ili **micanjem** **razmaka označenog** odlomka prema odlomku **ispred** ili **iza** (naredbe **Dodaj** (**Ukloni**) **razmak ispred odlomka** ili **Dodaj** (**Ukloni**) **razmak nakon odlomka**)

-**povećanim** razmacima **izdvajamo** i **naglašavamo trenutni** odlomak u dokumentu

* **uvlaka** (engl. *ident*)

-kada pišemo tekst punim rečenicama oblikovano uobičajenim načinom, često moramo početni redak odlomka uvući u odnosu na ostatak (npr. u zadaćnicama)

-to možemo pomoću ovih **oznaka na ravnalu**:

* **gornji** bijeli t**rokutić** s **lijeve** strane dokumenta

-njime uvlačimo **samo prvi** redak odlomka s **lijeve** strane u **oba** smjera (**ulijevo** ili **udesno**)

-**uobičajeno** je uvlačenje **udesno** za **nekoliko centimetara**

* **donji** bijeli **trokutić** s **lijeve** strane dokumenta

-njime uvlačimo **sve** retke **osim prvog** retka odlomka s **lijeve** strane u **oba** smjera (**ulijevo** ili **udesno**)

-uobičajeno ga **ne koristimo**

* **donji** bijeli **pravokutnik** s **lijeve** strane dokumenta

-njime uvlačimo **cijeli odlomak** s **lijeve** strane u **oba** smjera (**ulijevo** ili **udesno**)

-**uobičajeno** je uvlačenje **udesno** za **nekoliko centimetara**

-isto možemo postići i **gumbima** za **uvlačenje ulijevo** ili **udesno** u grupi naredbi **Odlomak**

* bijeli **trokutić** s **desne** strane dokumenta


-njime uvlačimo **sve retke** odlomka s **desne** strane u **oba** smjera (**ulijevo** ili **udesno**)

-uobičajeno ga **ne koristimo**

-kada koristimo **ravnalo** pomičemo sadržaj po **koracima** od **5 mm**

-želimo li to raditi **preciznije** i pritom **mjeriti udaljenosti**, nakon **klika** na bijele **oznake držimo lijevu** tipku miša i **pritisnemo** i **držimo** tipku **Alt**

-**pomicanjem** miša sada vidimo **točne udaljenosti** pa podesimo **željeni** iznos

* **sortiranja** (engl. *sorting*)

-moramo li **poredati odlomke** (**ne retke unutar odlomka!**) po **abecedi**, aktiviramo naredbu za **sortiranje** prikazanu **ikonom**

-pritom se sortiraju **samo označeni odlomci**

-kada nam se otvori **prozor** naredbe podešavamo **što sortiramo** (**tekst**, samo brojeve, samo datume – **uobičajeno** ostavimo da je to **tekst**), **smjer** sortiranja (**uzlazno**, tj. od A do Ž, odnosno **silazno**, tj. Ž do A)

-na **dnu** biramo da li se sortira i **prvi označeni** odlomak (**Sadrži** (**Ne sadrži**) **redak zaglavlja**), a **uobičajeno** je da se **sortira**

-**prvi** odlomak **ne** **sortiramo** osim ako je označeni **naslov** ili **naziv stupca** u **tablici**


* **uključenje/isključenje** prikaza **nevidljivih** znakova

-kada **nismo sigurni** što je **napravljeno** u dokumentu, aktiviramo **gumb** za **uključenje/isključenje** prikaza **nevidljivih** znakova

-takvi česti **znakovi** su oznake:

* **kraja odlomka** (pritisak na tipku **Enter**)
* **kraja retka bez** kraja odlomka (**Shift** + **Enter**)
* **razmaka**
* **tabulatora**

-**često** se zna dogoditi da je netko napravio **prijelaz** u **novi** redak pritiskom na **Enter** (umjesto kombinacijom Shift + Enter) pa to **vidimo** kao i možemo **označiti**, a po potrebi i **obrisati** ili **zamijeniti**

* **sjenčanje** (engl. *shadowing*)

-želimo li **pozadinu cijelog odlomka** (od **lijeve** do **desne margine**) **obojiti**, koristimo **ikonu** za **sjenčanje** (simbol **kante s bojom**)


-pritom moramo paziti na **kontrast** u odnosu na **boju teksta** i **markera**

-sjenčanje pokriva **cijelu pozadinu unutar margina odlomka** dok **marker** oboji samo **pozadinu teksta**, a **među** recima je **sitni** **nemarkerirani** dio)

* **obruba** (engl. *border*)


-obrubom možemo **uokviriti** (i time **naglasiti**):

* dio odlomka (**cijela riječ** ili **više** njih, **cijeli redak** ili **više** njih)

 -ovdje možemo podesiti **isti obrub** samo **sa svih strana**, a **ne** možemo **birati** s kojih strana ne želimo

* cijeli odlomak

-tu nam je na raspolaganju **više mogućnosti** pa možemo **birati** s koje **strane** želimo **obrub**

-u **oba** slučaja klikom na **zadnju** naredbu (**Obrubi i sjenčanje**) otvara se **prozor** u kojem **svakom** dijelu **obruba** možemo zadati **vrstu crte**, **boju** i **debljinu**

-u tom prozoru možemo odabrati **gotove postavke** naredbom **Postavke** (Ništa, Okvir, Sjena, 3D ili Prilagodi)

-kada sami **zadajemo** neke **elemente** postavki **obruba**, automatski se označi postavka **Prilagodi**

-samom **obrubu** možemo birati:

* Stil

-tu biramo **vrstu crte** (npr. dvostruka tanka)

* Boju

-ovdje zadajemo **boju** pojedine crte (npr. ljubičastu)

* Širinu


-time određujemo **debljinu** crte

-debljina je najviše do **3** točke, a **nekim** vrstama crta (npr. valovitim) **ne** možemo mijenjati debljinu

* Efekte

-kada želimo **poseban izgled** obruba, možemo izabrati jedan od **ponuđenih** (npr. crvena srca)

-za razliku od zadavanja običnih obruba, ovdje ne možemo odabrati da su sve crte drukčije pa su **sve identičnog** izgleda

-na **Pretpregledu** vidimo **izgled obruba**, a koji obrub **trenutno uređujemo**, možemo promijeniti klikom na **simbole** obruba (ili na **same** obrube) pri čemu **prvi** klik **briše prijašnje** postavke, a **idući** primijeni **trenutne**